  Виталий Пронин Егитъёслэн «Шунды» огазеяськонзы ар ӵоже трос пӧртэм ужрадъёс ортчытъя. Сётӥськом соос пӧлысь тужгес бадӟымъёссэ. Ижкар Оштолэзьысен толсурозь - визез сынанъя «Шудком» шудон.Куартолэзе - «Чингыли» дискез поттон. Отчы пыризы удмурт выжыкылъёс, кылбуръёс, мадиськонъёс, озьы ик покчиосты удмурт кыллы дышетонъя пӧртэм визь-кенешъёс.Гудырикошконэ - «Тулкым» но «Шундыкар» лагерьёс.Куарусёнэ - «Куарагур» концерт. Проект огазея крезьгурчиосты, кылбурчиосты, кырӟасьёсты.  Та проект улсын гожтэм кырӟанъёс сцена вылын нырысьсэ чузъясько.Шуркынмонэ - «Вуюись» семинар. Татчы люкасько «Шунды» огазеяськонлэн ёзъёсызлэн кивалтӥсьёссы, калыкен ужаны дышетско.ШарканПӧсьтолэзе - быдэ вуонлы сӥзем «Эру» шулдыръяськон. Егитъёс ву ваё, пу пильыло - возьмато, соос улонлы дась ини шуыса.Можга Инвожое - «Шундэктон» позыръяськон. Герберын радъяськоз егитъёслы шулдыръяськон инты.Башкирия Гудырикошконэ - «Усточикар» лагерь. Татын шутэтско, тодон-валан басьто Башкириысь но мукет улосвылъёсысь удмурт пиналъёс.Коми Толсуре - фин-угор егитъёслэн Furor форумзы.Кызьы сюрыны сояз яке мукетаз ужрадэ? «Шунды» огазеяськонэн герӟаськыны луоз 8-951-218-35-33 телефон номеръя. Тӧроез - Алина Чернова.   